Source: http://financnik.sk/index.php/spravodajstvo/features/item/149647-Jan%20udieral%20manzelku%20Annu%20a%20tahal%20ju%20za%20vlasy%20po%20zemi,%20sud%20mu%20udelil%20podmienecny%20trest
Timestamp: 2019-08-18 21:48:32+00:00
Document Index: 7866758

Matched Legal Cases: ['súd ', 'súd ', 'Súd ', 'súd ', 'súd ', 'súd ']

Ján udieral manželku Annu a ťahal ju za vlasy po zemi, súd mu udelil podmienečný trest
Na nedeľnom proteste v Hong Kongu sa zišlo približne 1,7 milióna ľudí, tentokrát bol priebeh pokojný
Zadržaný iránsky supertanker úrady z Gibraltáru prepustili, urobili tak napriek nátlaku USA
Na diaľnici v Chorvátsku sa rozhorel autobus českej cestovnej kancelárie, nachádzalo sa v ňom 49 pasažierov
Potreba humanitárnej pomoci tu vždy bola, je aj bude, podpory zo štátnych zdrojov nikdy nebude dosť
Aktualizované: Pri bombovom útoku Islamského štátu na svadbe v Kábule zahynuli desiatky ľudí
Polícia zadržala na stanici v Štúrove skupinu migrantov, skrývali sa pod vagónmi
Platy popredných manažérov v USA narástli za štyridsať rokov o vyše tisíc percent
utorok, 13 august 2019 22:00
13.8.2019 (Webnoviny.sk) - Trest tri roky odňatia slobody s podmienečným odkladom na päť rokov za dlhodobé týranie manželky potvrdil v utorok odvolací senát Krajského súdu v Banskej Bystrici pre 65-ročného dôchodcu Jána Kováča z obce Hrochoť. Pod vplyvom alkoholu týral manželku Annu od septembra 1999 až do decembra minulého roka. Vtedy napadnutá žena vec oznámila a násilníka vzali do väzby.
Udieral ju a ťahal po zemi
Okresný súd v Banskej Bystrici, kde Kováč priznal vinu, to zohľadnil ako poľahčujúcu okolnosť. Vymeral mu trest tri roky odňatia slobody podmienečne so skúšobnou dobou na päť rokov a probačným dohľadom. Zároveň mu uložil ochranné protialkoholické liečenie ústavnou formou, pretože Ján manželku atakoval pod vplyvom alkoholu. Kričal na ňu, vulgárne jej nadával, hrozil zabitím, prikazoval jej, čo má robiť, zakazoval jej stretávať sa s niektorými ľuďmi, hádal sa s ňou pre peniaze a minimálne raz do mesiaca ju napadol fyzicky. Udieral ju päsťami po celom tele, ťahal za vlasy po zemi. Jeho fyzické útoky prestali v roku 2008, keď Anne diagnostikovali vážne onkologické ochorenie.
Vyhrážal sa jej zabitím
V psychickom týraní však Kováč pokračoval, čo spôsobilo, že Anna sa ho bála, nemohla spávať a musela vyhľadať pomoc psychiatra. Okrem iného zakazoval jej stretávať sa s dcérami a vnúčatami a kontaktovať sa s nimi. Anna podala na manžela trestné oznámenie po tom, ako na ňu vlani 7. decembra slovne zaútočil pre peniaze a vyhrážal sa jej zabitím. Keď chcela odísť z domu, zacvikol ju medzi dvere, ťahal ju za vlasy a mykal s ňou. Spôsobil jej pomliaždenie hlavy, krku, pravého predlaktia, prsníka a ľavého stehna, následkom čoho vznikli žene krvné podliatiny, nevyžadujúce si však liečbu. Ján s Annou ako manželia žili spolu 36 rokov.
K manželke sa nesmie priblížiť
Proti rozsudku sa odvolal prokurátor, ktorý požadoval pre Kováča nepodmienečný trest. Odvolací senát však označil verdikt prvostupňového súdu za zákonný a primeraný a odvolanie žalobcu zamietol. Poukázal na poľahčujúce okolnosti, ako Kováčovo priznanie a doterajšiu beztrestnosť. Predseda senátu zároveň prepustil Kováča z väzby a upozornil ho, že nesmie požívať alkohol a musí dodržiavať všetky uložené obmedzenia súdu, v opačnom prípade pôjde do väzenia. Súd Kováčovi zakázal aj priblížiť sa k týranej manželke na vzdialenosť menšiu ako päť metrov bez jej súhlasu a zdržiavať sa v blízkosti jej obydlia. Kováč bude bývať u sestry a švagra, ktorí majú rodinný dom na opačnom konci Hrochote a na súd predložili o tom čestné vyhlásenie. Sestra ho aj na odvolacom súde čakala.
Viac k témam: vyhrážanie, vyhrážanie zabitím
Zdroj: Webnoviny.sk - Ján udieral manželku Annu a ťahal ju za vlasy po zemi, súd mu udelil podmienečný trest © SITA Všetky práva vyhradené.
More in this category: « McDonald´s predstavil limitovanú edíciu dizajnérskych kávových kelímkov	Detva bude mať nové komunitné centrum určené obyvateľom každého veku, súčasťou bude aj zastrešená terasa »
Nachádzaš sa tu: HomeSpravodajstvoZ domovaJán udieral manželku Annu a ťahal ju za vlasy po zemi, súd mu udelil podmienečný trest Scroll to Top